de ky ky ru ky ky fr ky fr ky fr ky fr ky fr ky fr ky fr tt fr ky fr ky fr ky fr kk fr ru fr ky fr ky fr ky fr ky fr ky fr ky fr ky fr ky fr ky fr ky fr ru fr ky fr ru fr ky fr ky fr ky ky en sv fr de de fr fr fr sv en fr en ja fr de ky ru ky ky ky ru ky ky ky ky ky ky ky ky ky ky ky ky mt ky ky ky kk ky ru ru
Жанызакка келген каттар жана Жанызактын кайрылуулары
Россиянын жарандыгын алган кыргыз патриот болбой калабы?...
Орус атуулдугун алган кыргыздар кийин Кыргызстанга келсе киргизеби?...
Айгүл ШАРШЕНдин китептерин кантип сатып алам...
“Колжазма терем” дегендерге жумуш бар...
Кыргызча китептерди окугум келет, бирок тамгалар башкача чыгып калып жатат...
Кайсы диндесиз? Сайтка китеп чыгарса болобу?
Ушул сиздин сайтыңыздагы рекламалардан канча акча табасыз?
Жибербеген тыйынды “жибердим” дебегиле...
Бермет менден бир китеп сураптыр...
Жанара бизден “Тамчы” гезитиндеги материалды сураптыр...
Арабаев университетинен Жанызакка кат келиптир...
Адабий китептин биринчи бетине жаш жубайлардын ажайып сүрөтү керек......
"Кытайлык деле эмесмин, кыргызстандык элемин" деп жазыптыр Нурзада...
"Текебаевдин видеосу бар дебедиңиз беле..." деп сураптыр Меймансаптан бирөө
"Мидиндин эшек дептеринде" эмнеге "Мидин" дегенибиз "Жапар" делинип калган" дейт...
"Кыргызстанда кайсы мектеп жакшы, кызым быйыл мектепке барат эле" дейт...
Жуңгодогу “Актилек“ сайтынын ээси кечирим сурады...
Супсулууну кой, "Обонду" таппай жатыптыр...
Жуңгодогу (Кытай) “Актилек“ сайтынын “ууру“ кыргыздарына эскертүү...
Жуңго кыргыздарынын “Актилек” сайтына..
"Заман Кыргызстан" гезитине тергич тууралуу түшүндүрмө кат..
Кытай кыргыздарынан ризограф сурадым эле..
Деректирдин емейл дарегин сураптыр..
Кытайлык кыргыз кызы Нурзада Расул кызы Айгеримге нааразы..
Ашкере динчилден кат келиптир..
Сулуу кыз менен таанышат элем дейт..
- Курманбек Эргешович, оппозициянын жашыруун планын ачыктаган Эрланбек Өмүралиевдин көрсөтмөсү боюнча эмне айта аласыз? Ал сизди, өзгөчө жардамчыңыз Чыңгыз Капаровду да жөн жерден баса белгилеп айтпаса керек...
- Биринчиден, мен Эрлан деген жигитти тааныбайт экенмин. Мени кандай максат, кандай себеп менен өзүнүн баянына кошуп айтканын да түшүнгөнүм жок. Анын билдирүүсүнөн кийин мен өзүм деле УКМКга барайын деп тургам, аңгыча чакыртып калышты. Барып, суроолоруна жооп берип, түшүнүк кат жазып, болгонун болгондой айтып бердим.
Ал эми Чыңгыз Капаров былтыр мага: " Нарын облусу боюнча коомдук башталыштагы жардамчыңыз болоюн" деп суранганынан улам, жардамчы кылып алгам. Сураштырып көрсөм, ал "Жаштар" партиясын да түзүүчүлөрдүн бири болуп, Нарында коомдук иштерге активдүү катышып жүргөн, билимдүү, тың жигит экен. Аны менен акыркы жолу кыш айларында көрүшкөм.
- УКМКнын тергөөчүлөрүнө эмнелерди айтып бердиңиз? Деги эле Эрланбек мырзанын айткандары канчалык деңгээлде чындык деп эсептейсиз?
- Мен болгонун болгондой, эмнени билсем, эмнени ойлосом, баарын ачык эле айттым. Биринчиден мени Соң-Көлдө болуп өткөн курултайына чакырышкан жок. Чакырышкан күндө деле бармак эмесмин. Себеби, оппозиция эмне кылып жатат, планы кандай мени кызыктырбайт. Жанагы жигиттин айткандарына көпчүлүк таңкалып эле калды. Мен аны түшүнөн чоочуп кетип, жөөлүп, кайдагы нерселерди айтып жаткан го деп ойлоп койдум. Мисалы, "ар бир балыктын оозуна цианид куюшмак" дегени өзүнчө эле жомок болуп калды. Мен бул боюнча жардамчым Капаровду ошол күнү эле чакырып, иштин чоо-жайын сурадым.Негизги чырдын себеби да акча болуптур. Эрланбек Садыр Жапаров курултайга деп берген 320 миң сомду жашырып, Капаровго: "Жапаров мага болгону 100 миң сом берди, анысы 10 боз үйгө эмес, 1 боз үйгө да жетпейт" деп айтыптыр. Анын бул сөзү жалган чыгып, Жапаров менен Эрланбек экөө беттешип, Садыр ага 320 миң сом бергенин мойнуна коюптур. Ошол акчадан бир канча миңин Капаров жоготуп койду деп, аны да күнөөлөп чыкты. Кыскасы, ошол курултайга деген акчанын бир тобун дайынсыз кылып коюп, анан ушундай кадамга барган окшобойбу.Ушул окуядан кийин Капаров өзү менин кабинетиме келип, күбөлүгүн таштап кетти. Эми аны мындан ары жардамчы кылабызбы, кылбайбызбы, байкап көрөбүз.
- Ташиев, Жапаров, Мамытовдордун ордуна үч жаңы депутат келип, суюла түшкөн ортоңор толо түшкөнү менен, фракциянын лидери ким болору ушул күнгө чейин тактала элек.М. Абдылдаев баш тартып, Жолдошева лидер болом деп "чыр" кылып жатыптыр деген кеп тарады эле...
- Суроолоруң түшүнүктүү. Жаңы келген үч депутатты биз мурун таанычу эмеспиз. Балким шайлоо учурунда кезиккен чыгарбыз. Биз аларды куттуктап, өз каалоолорубузду айттык. Ал эми фракция лидери ким болору жакынкы күндөрү билинет. Жолдошева "чыр" кылып жатыптыр деген жөн гана такталбаган сөз болсо керек. Себеби, Жылдыз айым: "мен Мыктыбек Юсупович турганда анын башын аттап, лидерликти талашпайм" - деп өз позициясын ачык эле айтып келатат. Мыктыбек мырза болсо: "буга чейин бир эмес, эки жолу лидерликтин милдетин убактылуу аткардым, болду жетишет" дегендей мааниде айтканы менен, анын сөзү боюнча азырынча эч кандай чечим кабыл алына элек. Ал, киши "Ата-Журт" фракциясынын ардактуу мүчөсү, ошондуктан фракциянын чечимине баш ийет. Эгер фракция аны лидер болсун деп чечим чыгарса, андан баш тартпай, тагылган милдетти так аткарууга туура келет. Кыскасы, лидер маселеси бир-эки жуманын ичинде толугу менен чечилет.
- Жакында карала турган Кумтөр маселеси боюнча кандай пикир айтасыз?
- Кумтөр боюнча өкмөт: "Буйруса, баары жакшы болот, Кыргызстан-Центерра биргелешкен компаниясы түзүлүп, акциялар тең бөлүнөт, анан ишибиз оңолот"-деген маалыматтарды айтып жатат. Бирок акциялардын баасы канча? Дүйнөлүк рынокто алтындын баасы кандай болот? Баары ошол базар баасына көз каранды да. Анан жөн эле биз баланча акцияга ээ болдук дей бербешибиз керек. Балким ал акция дүйнөлүк рынокто эч нерсеге жарабай калсачы? Мына ушул олуттуу суроолорго азырынча жооп жок, аны өкмөт өзүнчө сыр кылып териштирип жатса керек. Чынын айтканда, Кумтөр маселесин биринчи депутаттык комиссия, андан соң мамлекеттик комиссия иликтеди. Иликтенбеген эч нерсеси деле калган жок. Ошондой болсо да, бул маселе көп саясатташып кеткенин жашырбай ачык айтышыбыз абзел. Ал эми саясат бар жерде бардык эле маселе таза жана талапка ылайык чечиле бербеси белгилүү. Бул жерде биринчи кезекте саясий чечим чоң мааниге ээ. Өкмөт мына ошол маселеге басым жасашы зарыл. Мени жаран катары: Кумтөрдү канадалык компания иштетип бүткөн соң, анын ордуна эмне калтырат? Ал жердеги экологиялык абал кандай болот? Же экологияны биротоло талкалап, басып кете беришеби деген кооптуу суроолор абдан эле түйшөлтөт. Адис болбогону менен экологиясы кандай абалда калат, аны так кесе айта албайм. Бирок ошондой болсо да көкүрөгүм менен сезип турам.
Интернеттен Аскар Акаевдин Кумтөр боюнча бир маегин окуп калдым. Кумтөр кени жаңы башталган учурда канадалыктар Акаевге: "азыр чыгымдын үстүнө чыгым болот экенбиз, бул долбоорду жаап, биз кетели" деп айтышкан экен. Анан Акаев аларга "кетпегиле" деп жалынып-жалбарып жатып калтырыптыр. Ал кезде алтындын бир унциясы 300-400 доллар болсо, азыр 1800 долларга чыкты. Кыязы, ошондо ал канадалыктардын көп шарттарына макул болуп коюп, Кыргызстанга пайдасыз келишим түзүлүп калган. Арадан 20 жыл өтсө да, ошол пайдасыз келишим өз күчүн сактап келатат.
- Кумтөр маселесине чекит коюларына жакындаган сайын мамлекет ушу тапта аны ушул ахыбалга жеткирген (пайдасыз келишимдерге кол койгон) чиновниктерди күнөөлөп, аларды Жалпыга маалымдоо каражаттарынан байма-бай көрсөтүп келатат. Алардын катарында сиз да барсыз?
- Чынында ошол мага коюлган күнөөгө далил барбы? Чынында эле ошондой болгонбу? Мисалы, мен кайсыл жылдагы келишимге кол койдум?
- Мен ал кезде биринчи вице-премьер министр жана Юстиция министри болуп тургам. Ал боюнча тергөө иши жүрүп жатат. Бардык суроолоруна жооп берип, көрсөтмө бергем. Адис катары айтайын, негизи ал келишим дагы эмес, келишимге тиешелүү нормативдик укуктук акт дагы эмес. 2003-жылкы Конституция дагы ылайык болмок. Бирок эң кызыгы менин атыман, Канадага "Урматтуу айымдар жана мырзалар" деп жазылган кат, жасалма кат болуп жатпайбы, ал кат мен кол койгон корутунду имиш. Корутундуну келишимге чейин берет, жарайт же жарабайт деп. Ошо кездеги конституция боюнча, келишимди президент ратификациялап берчү. Ратификация болгондон кийин кандай бүтүм жана кандай кат болушу мүмкүн? Бирок мен ага карабай: "Урматтуу айымдар жана мырзалар" деп кат жазган имишмин. Бул кат( корутунду) ошол келишимдин 5.2Н пунктуна ылайык жазылды деп көрсөтүлүп турат. Бир эмес, эки кат, мааниси бирдей эле. Биринчи кат 2004-жылдын 4-январы, экинчиси ошол эле жылдын 26-январында жазылыптыр. Мына ушунун өзү мыйзамдын одоно түрдө бузулганын айгинелейт. Дагы бир кызыгы, кат Юстиция министрлигинин эски бланкасына жазылган, фирмалык бланканын ирети менен коюлган (бланканы ар кайсы жерден сууруп ала бербейт, кезеги менен алып жазат) номурлары болот. Анысы да жок. Ал кезде аталган министрлик Орозбеков №37де жайгашып турган. Ал эми мен министр болгонго чейин, тактап айтканда 3-4 жыл мурун эле министрлик азыркы жайгашкан Жаш гвардияга көчүп келген. Анан мен ошол жерде иштеп туруп, министрликтин эски дареги менен кат жазган имишмин.
- Ал жасалма катты ким жасашы мүмкүн? Сизге өчөшкөндөрбү?
- Мени Бакиевдер 2008-жылы Жогорку Соттун төрагалыгынан алышканда: "Кол алдындагыларга Осмоновду сындырып, тизелетип майын сызгырыш керек"-деген мааниде буйрук бергенин кийин уктум. Жасалма кат ошол буйрукка ылайык даярдалган. Ал кат боюнча 2009-жылы мени финполицияга чакырып, сурашкан. Анан алар өздөрү эле, жогорку жактан команда болду деп айтып беришкен. Ал адамдар азыр да арабызда тирүү жүрүшөт. Ушундай нерселерди иликтебей эле, мени жаман атты кылып жаткандарга түшүнбөйм. Мен буга чейин эле айткам, дагы кайталап айтайын. Эгер мен Кумтөр боюнча кыргыз мамлекетине туура эмес келишим түзгөнгө катышсам, күнөө кылсам, коррупциялык байланышым, же саясий мамилем болсо, анда мен бүгүн эле эл алдында, мыйзам алдында жооп берүүгө даярмын!